Berlingske Tidende, 1836-06-06
De Herrer A. H. de Long, Ridder af Dannebrogen, i Paris, og A. Bonvarlet i Dunkerque, ere udnævnte til Kongl. danske Consuler, resp. i Paris og i Dunkerque, og som saadanne anerkjendte af den Kongl. franske Regjering. I Ugen fra den 28de Maj til den 4de Juni ere her i Staden ægteviede 17 Par, fødte ere 85, hvoraf 45 Drenge og 40 Piger, døde ere 58, hvoraf 22 Mænd, 14 Qvinder, 13 Drenge og 3 Piger. Under ovennævnte 58 Døde ere indbefattede fire, som døde i Fødsels- og Pleiestiftelsen og een, som døde i Helliggeistes Hospital. Saaledes ere 27 flere fødte end døde. De angivne 38 Døde ere bortrykkede af følgende Aarsager: Alderdom 1, Betændelsesfeber 3, Brystkrampe 1, Brystsyge 10, dræbt sig selv 1, Dødfødte 2, Forstoppelse 1, hastig død 1, indvortes Svaghed 3, Kighoste 1, Kopper 1, Krampe 8, Kræft 2, Nervesyge 1, nyfødt 1, Slag 2, Slagflod 1, Strubehoste 1, Svindsot 10, Typhusfeber 1, Vand, i Hovedet 3, Vattersot 3. Det kongelige Mynt= og Medaille=Cabinet. Siden vor sidste Anmeldelse af 31te December f. A. (see denne Tidende Nr. 8) har Cabinettets Samlinger ved Gaver faaet følgende Tilvæxt: 27. Hs. K. H. Prinds Christian Frederik har skjænket følgende Mynter, som ei forhen havdes i Samlingen, nemlig: en saakaldet Dødsdaler i Anledning af den poflulerede Biskop af Ratzeburg, Augusts Død den 1ste October 1636; en Species af Keiser Rudolff 11 1588, en Dito af Ferdinand II 1624 og en halv Dito af samme Aar, samt en brunsvigsk Species af 1539. Disse Stykker, har H. K. H. Prinds Frederik Carl Christian erholdt paa Jsland under sit Ophold sammesteds. 28. Af Hr. Pharmacent Mahnel i Præste ere 51 Smaamynter forærede til Cabinettet; blandt disse ere flere sjeldne, især nogle danske og hertugelig holsteenske Skillemynter, hvilke samme ei forhen besad. 29. Fra Hs. Durchlauchtighed, Landgreve Carl af Hessen et Exemplar af den Medaille, Høistsamme lod slaae i Anledning af Hs. M. Kongens Helbredelse i Aaret 1833, udpræget i et nyt, af Landgreven componeret Metal, som ligner Guld. 30. Det nordiske Oldskrivt-Selskab har tilstillet Cabinettet syv Stykker Mynter, hvoriblandt fire orientalske Sølvmynter, g en gammel gallisk Bronce-Mynt, 31. Hr. Capitain Kindt, Ridder af Danebroge, har til Cabinettet indsendt endeel Mynter fra Middelalderen og tilbudet at forære dem deraf, som manglede i Samlingen. De saaledes erholdte ere: en sjelden Sølvmynt fra Staden Deventer med Aarstal 1473, sex større og tre mindre Sølvmynter, samt en Sølvbractet, alle prægede i Hansestæderne i det femtende Aarhundrede. 32. Af Kongelig Fuldmægtig Hr. J. F. Eiler ere følgende af ham i Ostindien samlede Mynter skjænkede, nemlig: to sjeldne dansk ostindiske Sølvmynter af 1832 og en dito Kobbermynt af 1833, femten forskjellige Suld-Fanams, hvoriblandt een af Tippo Saib, andre fra Tanjour, Sumatra og flere Steder i Jndien, en nalmindelig indisk Sølvmynt, samt tre engelsk ostindiske Skillemynter af Sølv. 33. Hr. Candidat Mehl har givet til Samlingen en sjelden Mynt, en af de saakaldte Wittenpenninge, præget i Staden Kiel i Middelalderen, og forskjellig fra dem, man forud har i Cabinettet, 34. Af Hr. Magister Lindberg er en stor orientalsk Sølvmynt med ældre, formeentgeufisk Skrift, hidtil ubekjendt, foræret til Samlingen. 35. Af Unævnte: fire Stykker Kobbermynter, hvoriblandt to indiske. 36. Landfoged Pløyen fra Færøerne har skjænket til Cabinettet en Speciesdaler af Erkebisp Paris af Salzburg fra Aar 1623, som ei forud havdes i Samlingen. Endvidere har Mynt-Cabinettet erholdt fra det Kongelige General-Toldkammer- og Commerce-Collegium et fuldstændigt Sæt af de Mynter, som i de sidste Aar ere prægede i Republikken Mexico, og af de Deputerede, for Finantserne, foruden Exemplarer af de ved de Kongelige Mynter udprægede nye Stykker, 22 danske Medailler i Sølv, som enten manglede i Cabinettet, eller kun havdes enkelte. Rosenborg Slot, den 25de Mai 1836. Thomsen. Devegge.